Vreemde voorwerp spoel naby Jeffreysbaai uit | Maroela Media
Die voorwerp van Dinsdag uitgespoel het. Foto: Rieghard Janse van Rensburg , RRAD Photography.
ŉ Vreemde voorwerp het naby Jeffreysbaai uitgespoel en is aanvanklik eers verwar met ŉ gestrande walvis.
Volgens Rieghard Janse van Rensburg, die stasiebevelvoerder van Jeffreysbaai se Nasionale Seereddingsinstituut (NSRI), het hulle Dinsdagoggend van St Francis Penguin Rescue verneem dat ŉ walvis op die kus, tussen Kabeljoustrand en die mond van die Gamtoosrivier, uitgespoel het.
“Vrywilligers het met vierwielmotorfietse na die gebied gery. Die ‘walvis’ was toe al die tyd ŉ groot silindriese voorwerp. Dit is sowat ses meter lank met ŉ deursnee van twee meter. Van ŉ afstand het dit wel soos ŉ walvis gelyk,” sê Janse van Rensburg.
Die nodige owerhede is in kennis gestel wat die voorwerp gaan ondersoek om dit te identifiseer en te bepaal of dit ŉ gevaar vir die omgewing inhou. “Sodra dit geïdentifiseer is, sal owerhede beplan hoe om daarvan ontslae te raak.”
Meer as 280 renosters reeds vanjaar gestroop